**Határozat: 132**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2018. június 01-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. június 01-én 07,30** órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária /07,42 órakor érkezett/ képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető, Tóth Enikő projektmenedzser.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Czirákiné Pakulár Judit alpolgármester és Kötő Attila képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontra és ismerteti azt.

**Napirend:**

1. **Célkapu beszerzésére javaslat ZÁRT** Előadó: Novák Ferenc polgármester

**2. Tájékoztatás a Termáltóval kapcsolatos szakértői egyeztetésről ZÁRT** Előadó: Novák Ferenc polgármester

**3/1. Egyebek-Tájékoztatás server meghibásodásról és új server beszerzéséről ZÁRT  
 döntés** Előadó: Novák Ferenc polgármester

**3/2. Egyebek-Tájékoztatás gyógyhelyfejlesztési pályázatról ZÁRT** Előadó: Novák Ferenc polgármester

Novák Ferenc: Javasolja felvételre és zárt ülés keretében történő tárgyalására a következő napirendeket: 3/1. Egyebek-Tájékoztatás server meghibásodásról és új server beszerzéséről döntés és a 3/2. Egyebek-Tájékoztatás gyógyhelyfejlesztési pályázatról.

Szavazásra teszi fel a napirendek felvételére és tárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Javasolja, hogy a meghívóban szereplő zárt ülés keretében megtárgyalandó 1., 2. számú napirendek zárt ülés kerüljenek megtárgyalásra, figyelemmel az Mötv. 46. §. /2/ bekezdés c./ pontjára.

Szavazásra teszi fel a 3/1., és 3/2. számú napirendi pontok és az 1., 2. számú napirendek zárt ülésen való megtárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 132/2018. (VI.01.) számú határozata:**

Zalakaros Város Önkormányzata Képviselőtestülete elrendeli az ülésen tárgyalandó valamennyi meghívóban szereplő napirendi pont zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend előtt:**

Horváth Vencel: Fontos ügyben szeretnék szót kérni, hogy még nyílt ülésen ezt a nyilvánosság előtt elmondhassam, a tárgya a kerékpárúthoz kapcsolódó bontási moratórium.

Novák Ferenc: Hozzájárul a napirend előtti hozzászólás elmondásához.

Horváth Vencel: Írásban 5 éves bontási moratóriumot kell bejelenti azon közszolgáltatóknak, akiknek a vezetékrendszere, hálózatrendszere a kerékpárút alatt halad. Kéri, hogy hivatalos megkeresése legyen az érintett közszolgáltatóknak, a lakosság pedig kezdeményezze a szükséges bekötéseket, addig, amíg a kerékpárút nem kerül megépítésre.

Novák Ferenc: Bejelenti, hogy a képviselőtestület zárt ülés keretében folytatja tovább munkáját. Mivel a nyílt ülésen tárgyalandó napirend nem volt, megköszönte a részt vételt és a nyílt ülést 07,35 órakor bezárta.

Kmft.

Novák Ferenc Szabóné dr. Csányi Marianna

Polgármester Jegyző

Czirákiné Pakulár Judit Kötő Attila

Jkv. hitelesítő Jkv. hitelesítő